b'\n_START_ARTICLE_\nDr\xc5\xbeavni zbor Republike Slovenije\n_START_SECTION_\nPrva obravnava\n_START_PARAGRAPH_\nPrva obravnava predloga zakona je na\xc4\x8deloma opravljena s tem, ko predsednik DZ predlog zakona posreduje poslancem. Postopek se nadaljuje z drugo obravnavo._NEWLINE_Po posredovanju predloga zakona pa lahko najmanj 10 poslancev v roku 15 dni zahteva, da DZ na plenarni seji opravi splo\xc5\xa1no razpravo o predlogu zakona. Razprava je zaklju\xc4\x8dena z odlo\xc4\x8danjem o sklepu ali je predlog zakona primeren za nadaljnjo obravnavo. \xc4\x8ce DZ odlo\xc4\x8di, da ni primeren, je zakonodajni postopek kon\xc4\x8dan, v nasprotnem primeru se nadaljuje z drugo obravnavo._NEWLINE_Po opravljeni prvi obravnavi (razen, \xc4\x8de je opravljena splo\xc5\xa1na razprava in sprejet sklep, da predlog zakona ni primeren za nadaljnjo obravnavo) predsednik DZ dolo\xc4\x8di ti. mati\xc4\x8dno delovno telo (MDT) in mu dodeli zakon v obravnavo. Mati\xc4\x8dno delovno telo je odbor ali komisija DZ, ki je vsebinsko pristojno za predlog zakona (npr. Odbor za obrambo je mati\xc4\x8dno delovno telo za predloge zakonov s podro\xc4\x8dja obrambe, gasilstva ipd.)._NEWLINE_\xc4\x8ce ima predlog zakona predvidene finan\xc4\x8dne posledice se dodeli tudi Odboru za finance, ki poro\xc4\x8da mati\xc4\x8dnemu delovnemu telesu.\n_START_SECTION_\nDruga obravnava\n_START_PARAGRAPH_\nDruga obravnava se opravi v dveh delih. V prvem delu predlog zakona obravnava mati\xc4\x8dno delovno telo, v drugem delu pa na podlagi poro\xc4\x8dila MDT \xc5\xa1e  DZ na plenarnem zasedanju.\n_START_SECTION_\nPredhodna obravnava\n_START_PARAGRAPH_\nPredlagatelj, ki ima namen vlo\xc5\xbeiti predlog zakona lahko predlaga, da DZ na delovnem telesu pred vlo\xc5\xbeitvijo predloga zakona opravi razpravo o temeljnih vpra\xc5\xa1anjih in dru\xc5\xbebenih razmerjih, ki naj bi se uredila z zakonom. Odlo\xc4\x8ditev o izvedbi predhodne obravnave sprejme Kolegij predsednika DZ. V razpravi sodeluje predlagatelj, lahko pa tudi Vlada, \xc4\x8de ta ni predlagateljica. Mnenje lahko poda Zakonodajno-pravna slu\xc5\xbeba DZ. Mnenje odbora se po opravljeni razpravi po\xc5\xa1lje predlagatelju, ki mora mnenje _NEWLINE_Predhodne obravnave se predlagatelji zakonov poslu\xc5\xbeujejo redko.\n_START_SECTION_\nPonovno odlo\xc4\x8danje o zakonu\n_START_PARAGRAPH_\nDr\xc5\xbeavni svet lahko pred razglasitvijo zakona zahteva, da Dr\xc5\xbeavni zbor o zakonu ponovno odlo\xc4\x8da. Pri ponovnem odlo\xc4\x8danju Dr\xc5\xbeavni zbor odlo\xc4\x8da z zahtevnej\xc5\xa1o ve\xc4\x8dino (ve\xc4\x8dinoma z absolutno navadno ve\xc4\x8dino)._NEWLINE_Zahtevo za ponovno odlo\xc4\x8danje najprej obravnava MDT, izre\xc4\x8dejo se \xc5\xbee Zakonodajno-pravna slu\xc5\xbeba, predlagatelj in Vlada._NEWLINE_Pred odlo\xc4\x8danjem poslanske skupine predstavijo stali\xc5\xa1\xc4\x8da. Predlagatelj zahteve lahko dodatno obrazlo\xc5\xbei zahtevo.\n_START_SECTION_\nPostopek za sprejem rebalansa prora\xc4\x8duna\n_START_PARAGRAPH_\nTekom prora\xc4\x8dunskega leta lahko Vlada predlaga rebalans prora\xc4\x8duna.  Predlog rebalansa prora\xc4\x8duna se obravnava podobno kot predlog prora\xc4\x8duna. Amandmaje se lahko vlaga le k delom prora\xc4\x8duna, ki jih odpira rebalans prora\xc4\x8duna. DZ odlo\xc4\x8da in razpravlja o rebalansu na isti seji.\n_START_SECTION_\nPostopek za sprejem zaklju\xc4\x8dnega ra\xc4\x8duna\n_START_PARAGRAPH_\nZaklju\xc4\x8dni ra\xc4\x8dun predlo\xc5\xbei Vlada DZ po izteku prora\xc4\x8dunskega leta, najkasneje do 1. oktobra.  O predlogu zaklju\xc4\x8dnega ra\xc4\x8duna razpravlja MDT, ki poro\xc4\x8da DZ. DZ odlo\xc4\x8di o predlogu zaklju\xc4\x8dnega ra\xc4\x8duna v celoti.'